CELEX: C2004/201/43
Language: el
Date: 2004-08-07 00:00:00
Title: Υπόθεση T-191/04: Προσφυγή της MIP Metro Group Intellectual Property GmbH & Co. KG κατά του Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 27 Μαΐου 2004

7.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 201/20
            
         Προσφυγή της MIP Metro Group Intellectual Property GmbH & Co. KG κατά του Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 27 Μαΐου 2004
   (Υπόθεση T-191/04)
   (2004/C 201/43)
   Γλώσσα διαδικασίας: η αγγλική
   Η MIP Metro Group Intellectual Property GmbH & Co. KG, Ντύσελντορφ (Γερμανία), εκπροσωπούμενη από τον R. Kaase, δικηγόρο, άσκησε προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), στις 27 Μαΐου 2004, ενώπιον του Πρωτοδικείου των Ευρωπαϊκών Κοινοτήτων.
   Έτερος διάδικος κατά τη διαδικασία ενώπιον του τμήματος προσφυγών ήταν η Tesco Stores Limited.
   Η προσφεύγουσα ζητεί από το Πρωτοδικείο να:
   
               —
            
            
               ακυρώσει την απόφαση του πρώτου τμήματος προσφυγών του ΓΕΕΑ της 23ης Μαρτίου 2004 στην υπόθεση R 486/2003-1,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι ακυρώσεως και κύρια επιχειρήματα:
   
               Αιτούσα την καταχώριση κοινοτικού σήματος:
            
            
               MIP METRO Group Intellectual Property GmbH & Co. KG
            
         
               Σήμα προς καταχώριση:
            
            
               Το εικονιστικό σήμα «METRO» σε σχέση με προϊόντα που δεν εξετάζονται στο πλαίσιο της παρούσας διαδικασίας (αίτηση υπ' αριθ. 779116)
            
         
               Δικαιούχος του κατά τη διαδικασία ανακοπής αντιταχθέντος σήματος ή διακριτικού γνωρίσματος:
            
            
               Tesco Stores Limited
            
         
               Αντιταχθέν δικαίωμα επί σήματος ή διακριτικού γνωρίσματος:
            
            
               Το εθνικό λεκτικό σήμα «METRO»
            
         
               Απόφαση του τμήματος ανακοπής:
            
            
               Απόρριψη της ανακοπής
            
         
               Απόφαση του τμήματος προσφυγών:
            
            
               Ακύρωση της αποφάσεως του τμήματος ανακοπών
            
         
               Ισχυρισμοί:
            
            
               Η προσφεύγουσα υποστηρίζει ότι ένα προϋπάρχον δικαίωμα επί σήματος στο οποίο στηρίζεται ενδεχόμενη ανακοπή πρέπει να ισχύει και να είναι αποδεδειγμένα αντιτάξιμο κατά την έκδοση της αποφάσεως του τμήματος ανακοπών ή, άλλως, κατά τη λήξη της προθεσμίας για την παροχή περαιτέρω πληροφοριακών στοιχείων. Προς στήριξη της προσφυγής της, η προσφεύγουσα προβάλλει παράβαση των διαδικαστικών κανόνων του άρθρου 74 του κανονισμού (ΕΚ) αριθ. 40/94 του Συμβουλίου (1) και των κανόνων 16 και 20 του κανονισμού (ΕΚ) αριθ. 2868/95 της Επιτροπής (2). Σύμφωνα με την προσφεύγουσα, το άρθρο 8 παράγραφος 1 στοιχείο β) του κανονισμού (ΕΚ) αριθ. 40/94 του Συμβουλίου δεν αναφέρει ότι το προϋπάρχον σήμα πρέπει να ισχύει μόνον κατά την άσκηση της ανακοπής.
            
         
      (1)  Κανονισμός (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 303, σ. 1).
   
      (2)   Κανονισμός (ΕΚ) αριθ. 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) αριθ. 40/94 του Συμβουλίου για το κοινοτικό σήμα (ΕΕ L 303, σ. 1).